Concursul premiilor AȘM pentru anul 2011

Academia de Ştiinţe a Moldovei anunţă concurs

I. Concursul naţional de susţinere a ştiinţei şi inovării în Republica Moldova „Savantul anului” şi „Tînărul savant al anului”, 2011

1. "Savantul anului",

2. „Tînărul savant al anului”

Concursul naţional de susţinere a ştiinţei şi inovării în Republica Moldova se organizează anual în scopul sporirii eficacităţii şi competitivităţii activităţii de cercetare-dezvoltare, popularizării şi stimulării activităţii ştiinţifice în Republica Moldova în vederea utilizării în practică a rezultatelor ştiinţifice şi atragerii investitorilor străini şi autohtoni la valorificarea realizărilor din sfera ştiinţei şi inovării.

Concursul este deschis pentru participarea savanţilor organizaţiilor din sfera ştiinţei şi inovării care activează pe teritoriul Republicii Moldova. Prioritate se acordă realizărilor remarcabile care au un impact pozitiv asupra dezvoltării ştiinţei şi economiei naţionale şi contribuie la soluţionarea problemelor ce ţin de necesităţile curente ale societăţii.

Dosarele şi cererile de participare la concursul pentru obţinerea Premiului „Savantul anului" şi „Tînărul savant al anului” se prezintă pe adresa: bd. Ştefan cel Mare 1, mun. Chişinău (bir. 327), în conformitate cu Regulamentul cu privire la Concursul naţional de susţinere a ştiinţei şi inovării în Republica Moldova „Savantul anului” şi „Tînărul savant al anului”.

Termenul-limită de prezentare a dosarelor şi cererilor – 21 noiembrie 2011.

Informaţii suplimentare se pot obţine la Direcţia politici, management şi monitorizare în sfera ştiinţei şi inovării (tel. 27 45 00) şi pe pagina web a AŞM: www.asm.md.

II. Premiul Academiei de Ştiinţe a Moldovei pentru realizări ştiinţifice, 2011

În scopul aprecierii şi stimulării activităţii oamenilor de ştiinţă, Consiliul Suprem pentru Ştiinţă şi Dezvoltare Tehnologică al Academiei de Ştiinţe a Moldovei anunţă concursul pentru obţinerea Premiului Academiei de Ştiinţe a Moldovei pentru rezultate proeminente în domeniul cercetărilor ştiinţifice, descoperiri şi invenţii de valoare pentru ştiinţă şi practică.

Se decernează şase premii pentru secţiile de ştiinţe ale AŞM:

Secţia de Ştiinţe ale Naturii şi Vieţii – 3 premii;

Secţia de Ştiinţe Exacte şi Economice – 2 premii;

Secţia de Ştiinţe Socio-Umaniste – 1 premiu.

Dosarele şi cererile de participare la concursul pentru obţinerea Premiului AŞM se prezintă pe adresa: bd. Ştefan cel Mare 1, mun. Chişinău, Secţia de Ştiinţe ale Naturii şi Vieţii bir. 338. Secţia de Ştiinţe Exacte şi Economice – bir.218; Secţia de Ştiinţe Socio-Umaniste – bir. 429, în conformitate cu Regulamentul cu privire la decernarea Premiului Academiei de Ştiinţe a Moldovei pentru realizări şiinţifice.

Termenul-limită de prezentare a dosarelor şi cererilor – 21 noiembrie 2011.

Informaţii suplimentare se pot obţine la secţiile de ştiinţe respective (Secţia de Ştiinţe ale Naturii şi Vieţii – tel. 23 28 74; Secţia de Ştiinţe Exacte şi Economice – tel. 27 24 00; Secţia de Ştiinţe Socio-Umaniste – tel. 27 21 07), la Direcţia politici, management şi monitorizare în sfera ştiinţei şi inovării (tel. 27 45 00) şi pe pagina web a AŞM: www.asm.md.

III. Premiul Academiei de Ştiinţe a Moldovei pentru realizări ştiinţifice ale tinerilor cercetători, 2011

În scopul susţinerii şi stimulării activităţii tinerilor savanţi, Consiliul Suprem pentru Ştiinţă şi Dezvoltare Tehnologică al Academiei de Ştiinţe a Moldovei anunţă concursul pentru obţinerea Premiului Academiei de Ştiinţe a Moldovei pentru rezultate proeminente ale tinerilor cercetători în domeniul cercetărilor ştiinţifice, descoperiri şi invenţii de valoare pentru ştiinţă şi practică.

Se decernează şase premii pentru secţiile de ştiinţe ale AŞM:

Secţia de Ştiinţe ale Naturii şi Vieţii – 3 premii;

Secţia de Ştiinţe Exacte şi Economice – 2 premii;

Secţia de Ştiinţe Socio-Umaniste – 1 premiu.

Dosarele şi cererile de participare la concursul pentru obţinerea Premiului AŞM se prezintă pe adresa: bd. Ştefan cel Mare 1, mun. Chişinău, Secţia de Ştiinţe ale Naturii şi Vieţii bir. 338. Secţia de Ştiinţe Exacte şi Economice – bir.218; Secţia de Ştiinţe Socio-Umaniste – bir. 429, în conformitate cu Regulamentul cu privire la decernarea Premiului Academiei de Ştiinţe a Moldovei pentru realizări ştiinţifice ale tinerilor cercetători.

Termenul-limită de prezentare a dosarelor şi cererilor – 21 noiembrie 2011.

Informaţii suplimentare se pot obţine la secţiile de ştiinţe respective (Secţia de Ştiinţe ale Naturii şi Vieţii – tel. 23 28 74; Secţia de Ştiinţe Exacte şi Economice – tel. 27 24 00; Secţia de Ştiinţe Socio-Umaniste – tel. 27 21 07), la Direcţia politici, management şi monitorizare în sfera ştiinţei şi inovării (tel. 27 45 00) şi pe pagina web a AŞM: www.asm.md.

IV. Premiul Academiei de Ştiinţe a Moldovei Grigore Vieru

În scopul aprecierii şi stimulării cercetărilor în domeniul filologiei, Consiliul Suprem pentru Ştiinţă şi Dezvoltare Tehnologică al Academiei de Ştiinţe a Moldovei anunţă concursul pentru obţinerea Premiului Academiei de Ştiinţe a Moldovei Grigore Vieru pentru rezultate de valoare în domeniul filologiei (cercetări în domeniile lingvisticii, terminologiei, ştiinţei literare şi folcloristicii).

Dosarele şi cererile de participare la concursul pentru obţinerea Premiului AŞM Grigore Vieru se prezintă pe adresa: bd. Ştefan cel Mare 1, mun. Chişinău, Secţia de Ştiinţe Socio-Umaniste – bir. 429 în conformitate cu Regulamentul cu privire la decernarea Premiului AŞM Grigore Vieru.

Termenul limită de prezentare a dosarelor şi cererilor – 21 noiembrie 2011.

Informaţii suplimentare se pot obţine la Secţia de Ştiinţe Socio-Umaniste – tel. 27 21 07, la Institutul de Filologie al AŞM – tel. 27 23 79 şi pe pagina web a AŞM: www.asm.md.
